І ўсё ж, якія самыя адметныя фішкі чакаюць аматараў мастацтва на выставе “Дзесяць стагоддзяў мастацтва Беларусі? Як паведамілі нашаму карэспандэнту ва ўпраўленні інфармацыйнай палітыкі ААТ “Белгазпрамбанк, усяго ў экспазіцыі будзе прадстаўлена каля 500 экспанатаў, якія папярэдне прайшлі старанны экспертны адбор. Сапраўднымі жамчужынамі выставы стануць набыткі Белгазпрамбанка апошніх гадоў — шэдэўры, якія дзесяцігоддзямі, а іншым разам нават стагоддзямі вандравалі за межамі Беларусі, але былі шчасліва выкуплены на розных аўкцыёнах і ў прыватных калекцыянераў у рамках банкаўскага праекта “Арт-Беларусь.